Diari Oficial de la Generalitat Valenciana


Sumari del DOGV 3742, del 04-05-2000 (2000/2879)

Informació pública de l'alternativa tècnica, del projecte d'urbanització, de la memòria de programa d'actuació integrada i de programa d'actuació integrada per al desenvolupament urbanístic de la unitat d'execució número 43.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2879


Organisme emissor
:   Agrupació d'Interés Urbanístic de la Unitat d'Execució núm. 43 de Castelló de la Plana

Tipus de document
:   Anunci

Informació pública de l'alternativa tècnica, del projecte d'urbanització, de la memòria de programa d'actuació integrada i de programa d'actuació integrada per al desenvolupament urbanístic de la unitat d'execució número 43. [2000/Q2879]
  
L'Agrupació d'Interés Urbanístic de la Unitat d'Execució número 43 de Castelló de la Plana, a l'empara de l'article 48.c en relació amb l'article 46.3 de la Llei Reguladora de l'Activitat Urbanística, exposa al públic mitjançant aquest anunci el que es diu tot seguit:
  
L'Agrupació d'Interés Urbanístic de la Unitat d'Execució número 43 de Castelló de la Plana, constituïda mitjançant document públic autoritzat en data 20 de maig de 1998 pel notari de Castelló de la Plana, el senyor Enrique Ferrero María, modificada en 20 d'octubre de 1999 i el 30 de novembre de 1999 la denominació i el domicili d'aquesta, respectivament, i inscrita al Registre de Programes i Agrupacions d'Interés Urbanístic de la Generalitat Valenciana amb el número 33, de data 27 de maig de 1998, en el qual s'han deixat constància de les modificacions, ha formulat una alternativa tècnica de programa per al desenvolupament urbanístic de la unitat d'execució número 43 del Pla General, situada a la vora de l'avinguda de l'Alcora, entre l'avinguda esmentada, el carrer 125, el carrer de la Figuera i el carrer 114; amb una superfície de sòl de 11.399 metres quadrats, classificat com a sòl urbà ordenat detalladament pel Pla General, amb disseny obligatori i amb una edificabilitat de 22.228 metres quadrats.
  
Amb la presentació de l'alternativa tècnica i la resta de documents que l'acompanyen, l'agrupació d'interés urbanístic esmentada pretén l'adjudicació del programa d'actuació integrada per al desenvolupament urbanístic de la unitat d'execució número 43, en règim d'adjudicació preferent que, d'acord amb l'article 50.2.b de la Llei Reguladora de l'Activitat Urbanística, ha sol·licitat a l'Ajuntament de Castelló de la Plana.
  
Els documents que s'exposen al públic són: l'alternativa tècnica, formada pel projecte d'urbanització, una memòria de programa d'actuació integrada i el projecte de reparcel·lació, tots ells referits a la unitat d'execució número 43. Així mateix, s'exposen al públic el document constitutiu de l'agrupació d'interés urbanístic, els estatuts socials i els acords de l'agrupació que aproven els documents de caràcter tècnic.
  
Els projectes tècnics esmentats estan formats per memòria, proposta, pressupost, plànols i tots els documents exigits per la legislació que els regula, redactats per professionals col·legiats, escrits en paper comú i introduïts en una caixa marró tancada, en la qual es fa referència a l'actuació urbanística.
  
Per continuar el procediment d'adjudicació del programa d'actuació integrada de la unitat d'execució número 43, s'utilitza el procediment simplificat establit en l'article 48 de la Llei Reguladora de l'Activitat Urbanística. Els documents abans esmentats s'han protocol·litzat mitjançant acta a la notaria del senyor Enrique Ferrero María, situada al carrer Major, número 31, 3, de Castelló de la Plana. Així mateix, un exemplar de l'alternativa tècnica, la memòria del programa, el projecte de reparcel·lació, els estatuts de l'agrupació d'interés urbanístic i tots els altres documents abans esmentats, s'han dipositat a l'Ajuntament de Castelló de la Plana, plaça Major, número 1, de Castelló de la Plana, el dia 20 de març de 2000, mitjançant sol·licitud d'entrada en la qual figura el número de registre general 16.376.
  
Qualssevol persona podrà, dins del termini de 20 dies hàbils, comptadors des de la publicació d'aquest anunci en el Diari Oficial de la Generalitat Valenciana, comparéixer a l'esmentada notaria per a obtenir una còpia de l'acta o sol·licitar que se li exhibisca. Així mateix, podrà consultar a l'Ajuntament de Castelló de la Plana, plaça Major, número 1, Secció d'Urbanisme i Obres, els documents i les actuacions derivades de la documentació dipositada, i podrà presentar per a incorporar-les-hi, davant l'Ajuntament de Castelló de la Plana, les al·legacions que els convinguen, i per a incorporar-les a les actuacions que se segueixen, alternatives tècniques en competència així com proposicions juridicoeconòmiques per a executar qualsevol de les alternatives.
  
Cosa es fa pública perquè se'n prenga coneixement i als efectes indicats.